Eggert Pétursson

Eggert Pétursson (f. 1956) er íslenskur listmálari. Hann er þekktastur fyrir málverk sín af íslenskri flóru og hefur einnig gefið út bókverk og myndskreytt fjölda bóka. Hann nam við Myndlista- og handíðaskóla Íslands og Jan Van Eyck akademíuna í Hollandi.

 Ævi 
 Æska 
Eggert hafði strax á unga aldri mikinn áhuga á grasafræði. 

 Menntun 
Eggert stundaði listnám við Myndlista- og handíðaskóla Íslands frá 1976 til 1979 og útskrifaðist frá nýlistadeild skólans. Því næst hélt hann til framhaldsnáms við Jan Van Eyck akademíuna í Maastricht í Hollandi og lauk þar námi árið 1981. Á meðan að námi stóð mótaðist hann sem listamaður af hugmyndalist og tilraunamennsku seinni hluta 8. áratugarins. Hann hefur meðal annars unnið bókverk, málverk og innsetningar. Ungir íslenskir listamenn sóttu mikið í nám erlendis og komu heim með nýjar og ferskar hugmyndir, einkum frá Mið-Evrópu.
Hann stundaði einnig nám við Menntaskólann við Tjörnina á árunum 1972 til 1976 , þaðan sem hann lauk stúdentsprófi, og við Myndlistarskólann í Reykjavík frá 1974 til 1978.

 Ferill 
Eggert fékk snemma áhuga á íslenskri flóru og var snemma vel að sér í náttúrufræði. Honum fannst náttúran vera staður til að sökkva sér í, viðfang til að safna og flokka. Stuttu eftir að hann fluttir aftur heim til Íslands frá Hollandi myndskreytti hann bókina Íslensk flóra með litmyndum eftir Ágúst H. Bjarnason grasafræðing sem kom út árið 1983. Teikningarnar hafa síðan verið gefnar út í upprunalegri stærð árið 2008.
Árið 1989 sýndi Eggert í fyrsta sinn olíumálverk þar sem myndefnið var sótt í jurtaríkið og sýndu sérstaklega smáa og hverfandi hluta í íslenskri náttúru. Í þessu fann Eggert farveg þar sem þekking hans á grasafræði og frábærir teiknihæfileikar unnu fullkomlega saman.
Á síðustu árum hefur Eggert verið á meðal dáðustu listamanna þjóðarinnar. Verk hans hafa verið sýnd víða um heim og eru í eigu safna og safnara bæði hér á landi og erlendis. Árið 2007 var haldin víðamikil yfirlitssýning á verkum hans á Listasafni Reykjavíkur - Kjarvalsstöðum.
Eggert er listamaður sem fer um landið og skráir það sem fyrir augu ber. Hann greinir hverja einstaka plöntu, skilur ætt hennar, uppruna og samhengi.

 Þróun listaverka 
Viðfangsefni Eggerts hafa nánast frá upphafi verið íslensk náttúra og jurtir en með tímanum hefur nálgun hans þróast og verkin tekið breytingum. Í fyrstu verkunum var teikningin smágerð, lyngbreiðan samfelld, birtan jöfn og nánast sem vélunnið munstur. Þannig voru verkin oft eintóma og höfðu hvorki upphaf né endi. Á síðari árum hefur myndbyggingin orðið flóknari og kennileiti eins og klettar eða sprungur sem vísa til ákveðinna staða orðið hluti af byggingu verkanna. Jurtirnar er þó enn í aðalhlutverki á myndunum. Þeir sem þekkingu hafa á grasafræði geta greint vissa landshluta eða vaxtarskilyrði úr fletinum eins og hve hátt yfir sjávarmáli viðkomandi plöntur þrífast og legu landsins gagnvart sól, vindi og regni. Þannig segja verk síðustu ára sögu flóru Íslands.

 Annað 
Eggert merkir málverkin sín aldrei framan á framhlið strigans eins og tíðkast hjá flestum listmálurum. Þess í stað merkir hann bakhlið strigans enda leiðist honum áritanir framan á verkum og segir þær skemma verkin.
Hann er meðlimur í Félagi Nýlistarsafnsins, SÍM - Sambandi íslenskra myndlistarmanna, Gullpenslinum.
Árið 2008 kom út bók með myndum Eggerts undir nafninu Flora Islandica eða Flóra Íslands. Hún var dýrasta bókin sem kom út í jólabókaflóðinu þetta árið og kostaði 75.000 kr. Bókin var gefin út í 500 eintökum og er um 12 kg. að þyngd.

 Umsagnir 
„Á sýningunni á Kjarvalsstöðum ... stígur Eggert Pétursson fram á sjónarsviðið sem málari sem náð hefur meistaratökum á viðfangsefni sínu ... og þannig skapað sér algjöra sérstöðu og skipað sér í hóp með fremstu málurum samtímans.“ - Anna Jóhannsdóttir, myndlistargagnrýnandi. 

„Eggert Pétursson hefur á vissan hátt, líkt og Kjarval, skráð nýjan kafla í listasögu Íslendinga, fært okkur veröld sem áður var í listrænum skilningi flestum hulin, veitt okkur sýn á fegurðina, náð að snerta hjörtu okkar á óvæntan hátt og um leið skapað nýjan áfanga í íslenskri list .... Eggert Pétursson hefur á síðari árum orðið eins konar Jónas [Hallgrímsson] í myndlistinni, listaskáld sem yrkir blómagarð á lérerftinu og frægð hans hefur á síðari árum að verðleikum borist vítt og breitt um veröldina.“ - Ólafur Ragnar Grímsson 

 Tilvitnanir 
„Málverk er málverk, ekki blóm. Þó málverkin mín sýni ákveðnar blómategundir og ég reyni að vera trúr öllum grasafræðilegum smáatriðum eru þetta ekki blómin sjálf. Mér finnst líka nafn loka á margvíslega tilfinningalega upplifun, það beinir verkinu í ákveðinn farveg þegar ég er að reyna að halda öllu opnu. Það er nóg að fólk þekki blómin í verkum mínum, ég þarf ekki að segja því hvað þau heita og enn síður í hvaða stellingar á að setja sig til að horfa á þau,“ segir Eggert aðspurður að því hvers vegna hann gefi myndunum sínum aldrei nöfn.

 Verkefni 
 Sýningar 
 Einkasýningar 
 Ár  Staðsetning  Land 1980  Gallerí Suðurgötu 7  Ísland 1980  Bókasafn Ísafjarðar  Ísland 1982  Gangurinn / The Corridor  Ísland 1982  Rauða Húsið  Ísland 1982  Nýlistasafnið  Ísland 1983  Njálsgata 80  Ísland 1984  Nýlistasafnið  Ísland 1987  Slunkaríki  Ísland 1987  Nýlistasafnið  Ísland 1989  Gallerí Sævars Karls  Ísland 1991  Nýlistasafnið  Ísland 1992  Galleri Rotor  Svíðþjóð 1992  Institute of Epidemology  Bretland 1994  Gallerí Sævars Karl  Ísland 1996  Gallerí i8  Ísland 1998  Bookie Woekie  Holland 2001  Gallerí i8  Ísland 2003  Gallerí i8  Ísland 2003  Listasafnið á Akureyri  Ísland 2004  Safn  Ísland 2007  Kjarvalsstaðir  Ísland 2007  Gallerí i8  Ísland 2008  Listhús  Ísland 2009  Nordatlantens Brygge  Danmörk 2010  Hafnarborg  Ísland 2011  Galerie Anhava  Finnland 2012  i8 Gallerí  Ísland

 Samsýningar 
 Ár  Staðsetning  Land 1977  Gallerí Suðurgötu 7  Ísland 1984  Gallery Filiale  Sviss 1987  NKC Nordisk Konstcentrum  Finnland 1990  Norræna Húsið  Ísland 1992  NKC Nordisk Konstcentrum  Finnland 1995  Listasafn Kópavogs - Gerðarsafn  Ísland 1997  Seljord kunstforening  Noregur 1997  Listasafn Kópavogs - Gerðarsafn  Ísland 1999  Nýlistasafnið  Ísland 2003/4  Carnegie Art Award 2004  Stokkhólmur, Kópavogur, Osló, Kaupmannahöfn, London og Helsinki 2005/7  Carnegie Art Award 2006  Osló, Stokkhólmur, Helsinki, Reykjavík, London, Nice og Kaupmannahöfn

 Bókverk 
 Ár  Heiti 2008  Flóra Íslands

 Myndskreytingar í bókum 
 Ár  Heiti 1983  Íslensk flóra með litmyndum 1986  Fjörulíf 1986  Íslandseldar 1987  Ræktaðu garðinn þinn 1989  Pöddur 1991  Ég greini tré

 Viðurkenningar 
 Heiti  Ár  Annað 2004  Carnegie Art Award  Tilnefndur 2006  Carnegie Art Award  2. verðlaun

 Tilvísanir 

 Heimildir 
 UMM.is
 EggertPetursson.is
 Mbl.is
 IcelandicArtCenter.is
 Ólöf K. Sigurðardóttir

Flokkur:Íslenskir myndlistarmenn